

**Prva izmjena**

**JAVNI POZIV ZA ISKAZ INTERESA ZA SUDJELOVANJE U POSTUPKU PRED-ODABIRA**

**na temelju odobrenih Planova razvoja širokopojasne infrastrukture, a vezano za** **odabir prihvatljivih prijavitelja te ispunjavanje kriterija za prijavu na Ograničeni poziv na dostavu projektnih prijedloga za dodjelu bespovratnih sredstava**

**Izgradnja mreža sljedeće generacije (NGN)/pristupnih mreža sljedeće generacije (NGA) u NGA bijelim područjima**

***(referentni broj: KK.02.1.1.01)***



MINISTARSTVO REGIONALNOGA RAZVOJA

I FONDOVA EUROPSKE UNIJE

*Ovaj Poziv se financira iz Europskog fonda za regionalni razvoj*

SADRŽAJ

[1. PREDMET JAVNOG POZIVA I PRIHVATLJIVOST PRIJAVITELJA 1](#_Toc3876002)

[2. SADRŽAJ I OBLIK DOKUMENTACIJE ISKAZA INTERESA 2](#_Toc3876003)

[3. ROK ZA DOSTAVU ISKAZA INTERESA 4](#_Toc3876004)

[4. DODATNE INFORMACIJE VEZANO ZA ISKAZ INTERESA 4](#_Toc3876005)

[5. OBRASCI I PRILOZI 5](#_Toc3876006)

# PREDMET JAVNOG POZIVA I PRIHVATLJIVOST PRIJAVITELJA

Ovim Javnim pozivom za iskaz interesa za sudjelovanje u postupku pred-odabira (u daljnjem tekstu: Javni poziv – iskaz interesa), pozivaju se jedinice lokalne i područne (regionalne) samouprave[[1]](#footnote-2) (u daljnjem tekstu: JLRS) koje su navedene u popisu županija, gradova i općina (*Prilog 1. Popis općina i gradova u Republici Hrvatskoj i Prilog 2. Popis županija u Republici Hrvatskoj*)[[2]](#footnote-3), a kao nositelji pojedinačnih projekata (u daljnjem tekstu: NP) unutar Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja[[3]](#footnote-4) (u daljnjem tekstu: ONP), da dostave iskaz interesa za sudjelovanje u postupku pred-odabira na temelju odobrenih Planova razvoja širokopojasne infrastrukture (u daljnjem tekstu: PRŠI).

Dostavom iskaza interesa na temelju Javnog poziva – iskaz interesa, NP iskazuje interes da PRŠI za koji se interes iskazuje bude uključen u daljnje korake u okviru Javnog poziva za dostavu prijava za sudjelovanje u postupku pred-odabira (u daljnjem tekstu: Javni poziv – dostava prijava) vezano za odabir prihvatljivih prijavitelja te ispunjavanje kriterija za prijavu na Ograničeni poziv na dostavu projektnih prijedloga za dodjelu bespovratnih sredstava u modalitetu privremenog poziva „Izgradnja mreža sljedeće generacije (NGN)/pristupnih mreža sljedeće generacije (NGA) u NGA bijelim područjima“ (u daljnjem tekstu: Ograničeni poziv)[[4]](#footnote-5).

ONP preporuča zajedničko provođenje projekta u više susjednih jedinica lokalne samouprave (u daljnjem tekstu: JLS), a pri čemu JLS-ovi (općine i gradovi) određuju tko je NP. Također, i županije (jedinice regionalne samouprave) mogu biti NP-ovi, a posebno u slučaju da se individualan projekt istovremeno provodi u više JLS-ova iste županije. U slučaju zajedničkog provođenja projekta u više susjednih JLS-ova, određivanje NP-a te međusobni odnosi, prava i obveze JLS-ova uključenih u projekt, reguliraju se Sporazumom o zajedničkoj suradnji JLRS-ova uključenih u PRŠI, a prije dostave iskaza interesa.

|  |
| --- |
| ***Napomena:***  *Javni poziv – iskaz interesa, Javni poziv – dostava prijava te Ograničeni poziv, sastavni su dijelovi jedinstvenog Poziva za dodjelu bespovratnih sredstava za izgradnju pristupnih mreža sljedeće generacije, a koji su objavljeni na središnjoj internetskoj stranici*  *Europskih strukturnih i investicijskih fondova (u daljnjem tekstu: ESI fondovi) www.strukturnifondovi.hr. Predmetni pozivi objavljeni su u okviru Operativnog programa Konkurentnost i kohezija 2014.-2020.[[5]](#footnote-6), Prioritetne osi 2 Korištenje informacijskih i komunikacijskih tehnologija (PO 2), Investicijskog prioriteta 2a Proširenje dostupnosti širokopojasnog pristupa i izgradnja mreža velikih brzina te podrška usvajanju novih tehnologija i mreža za digitalno gospodarstvo (IP 2a), Specifičnog cilja 2a1 Razvoj infrastrukture širokopojasne mreže sljedeće generacije u područjima bez infrastrukture širokopojasne mreže sljedeće generacije i bez dovoljno komercijalnog interesa, za maksimalno povećanje socijalne i ekonomske dobrobiti (SC 2a1), a koji se financira sredstvima iz ESI fondova.* |

# SADRŽAJ I OBLIK DOKUMENTACIJE ISKAZA INTERESA

Iskaz interesa dostavlja se putem obrasca (*Obrazac 1. Izjava – iskaz interesa*) koji je sastavni dio Javnog poziva – iskaz interesa. Sva tražena dokumentacija izrađuje se na hrvatskom jeziku i latiničnom pismu.

Iskaz interesa obvezno treba sadržavati sljedeće dokumente u traženom formatu i redoslijedu:

| *Dokument* | *Obvezno (da ili ne)* | *Referenca* |
| --- | --- | --- |
| 1. Izjava – iskaz interesa | da | Obrazac 1. |
| 1. Potvrda Nositelja ONP-a[[6]](#footnote-7) (u daljnjem tekstu: NOP) o usklađenosti PRŠI-ja sa strukturnim pravilima ONP-a i Nacionalnim programom razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjetom razvoja pristupnih mreža sljedeće generacije (NGA)[[7]](#footnote-8) (u daljnjem tekstu: NP-BBI program) | da | Dokument koji je ovjerio NOP |
| 1. PRŠI ovjeren od strane NOP-a | da | Dokument koji je ovjerio NOP |
| 1. Tablica o rezultatima mapiranja za cijeli PRŠI | da | Tablicu dostavlja NP |
| 1. Sporazum o zajedničkoj suradnji JLRS-ova uključenih u PRŠI[[8]](#footnote-9) | da (ako je primjenjivo)[[9]](#footnote-10) | Dokument koji su potpisali svi JLRS-ovi uključeni u PRŠI |

Prije dostave iskaza interesa, NP-ovi trebaju proučiti cjelokupnu dokumentaciju Javnog poziva – iskaz interesa, Javnog poziva – dostava prijava i Ograničenog poziva, te redovno pratiti ažuriranje (izmjene i/ili dopune) dokumentacije. Dokumentacija se ažurira na temelju pitanja i odgovora, a u svrhu unaprjeđenja predmetne dokumentacije. Važećom dokumentacijom smatra se samo ona dokumentacija koja je zadnja objavljena.

Dostavom iskaza interesa smatra se da su NP-ovi upoznati sa svim pravilima i uvjetima prethodno navedenih poziva, te da ih u potpunosti razumiju i prihvaćaju, uključujući sva prava i obveze koji iz njih proizlaze.[[10]](#footnote-11)

Navedena dokumentacija podnosi se[[11]](#footnote-12):

* u jednoj zatvorenoj omotnici/paketu isključivo preporučenom poštanskom pošiljkom ili osobnom dostavom[[12]](#footnote-13) na slijedeću adresu:

Ministarstvo regionalnoga razvoja i fondova Europske unije

Miramarska cesta 22

10000 Zagreb

S naznakama:

“Javni poziv za iskaz interesa za sudjelovanje u postupku pred-odabira – izgradnja pristupnih mreža“

“Ne otvarati prije službenog otvaranja prijava“[[13]](#footnote-14)

(referentni broj: KK.02.1.1.01)

Napomena: U slučaju dostave dokumentacije preporučenom poštanskom pošiljkom ili osobnom dostavom, dostava Izjave – iskaz interesa i PRŠI-ja ovjerenog od strane NOP-a je obavezna u izvorniku, dok je dostava Potvrde NOP-a o usklađenosti PRŠI-ja sa strukturnim pravilima ONP-a i NP-BBI programom i Sporazuma o zajedničkoj suradnji JLRS-ova uključenih u PRŠI dozvoljena u izvorniku ili ovjerenoj preslici.

* i u elektroničkom formatu (.pdf formatu)[[14]](#footnote-15) na sljedeću adresu elektroničke pošte: [po2@mrrfeu.hr](mailto:po2@mrrfeu.hr), a svaki dokument mora biti u zasebnoj datoteci. Prilikom dostave prijave potrebno je koristiti opciju „potvrda primitka pošte“. Dostavljeni dokumenti moraju biti istovjetni papirnatoj verziji (izvorniku)[[15]](#footnote-16), a u slučaju razlika između papirnate i elektroničke verzije, papirnata verzija dokumenta smatrat će se vjerodostojnom.

Napomena: U slučaju dostave u elektroničkom formatu dokumentacija se dostavlja kao sken izvornika, izuzev Tablice o rezultatima mapiranja za cijeli PRŠI14.

Na omotnici/paketu mora biti naveden puni naziv i adresa NP-a, te također mora biti zabilježen datum i točno vrijeme predaje dokumentacije. Iskaz interesa za svaki pojedini PRŠI mora biti dostavljen pojedinačno, odnosno, nije moguće u jednoj omotnici/paketu dostaviti iskaz interesa za više od jednog PRŠI-ja.

Postupak provjere (prikladnost, potpunost i pravovremenost) dostavljene dokumentacije provodi se na temelju kontrolne liste za administrativnu provjeru (*Prilog 5. Kontrolna lista za administrativnu provjeru*), a provodi ga Odbor za provedbu postupka pred-odabira (u daljnjem tekstu: Odbor) koji će osnovati MRRFEU[[16]](#footnote-17).

Odbor će se sastojati od tri predstavnika, a od čega je jedan predstavnik predsjednik Odbora. Također, Odbor će imati i tajnika Odbora bez prava glasa. O radu Odbora sastavlja se Zapisnik sa sjednica. Svi članovi Odbora će biti predstavnici MRRFEU-a.

Neprikladna, nepotpuna i nepravovremeno dostavljena dokumentacija iskaza interesa neće se razmatrati, odnosno PRŠI neće biti uključen u daljnje korake u okviru Javnog poziva – dostava prijava[[17]](#footnote-18).

***Povlačenje iskaza interesa***

NP može povući svoj iskaz interesa u bilo kojem trenutku, a najkasnije do donošenja Odluke o odabiru prihvatljivog prijavitelja te ispunjavanja kriterija za prijavu na Ograničeni poziv u okviru Javnog poziva - dostava prijava za sudjelovanje u postupak pred-odabira. NP pisanim putem (dokument ovjeren pečatom i potpisom ovlaštene osobe za zastupanje) obavještava Ministarstvo regionalnoga razvoja i fondova Europske unije (u daljnjem tekstu: MRRFEU) o povlačenju iskaza interesa. Nakon što je povukao iskaz interesa NP može dostaviti novi iskaz interesa, a sve do krajnjeg roka za dostavu iskaza interesa.

# ROK ZA DOSTAVU ISKAZA INTERESA

Krajnji rok za dostavu iskaza interesa s pripadajućom dokumentacijom navedenom u točki 2. Javnog poziva – iskaz interesa je do 15. srpnja 2019. godine u 12:00:00 sati.[[18]](#footnote-19)

Sva dokumentacija vezano za iskaz interesa, a koja je dostavljena izvan roka, neće se razmatrati.

MRRFEU na središnjoj internetskoj stranici ESI fondova [www.strukturnifondovi.hr](http://www.strukturnifondovi.hr) objavljuje listu PRŠI-ja (uključujući tekstualni dio PRŠI-ja[[19]](#footnote-20) i pripadajuće Izjave – iskaz interesa (*Obrazac 1. Izjava – iskaz interesa*)) za koje je dostavljen valjan iskaz interesa za sudjelovanje u postupku pred-odabira a najkasnije do početka zaprimanja prijava na Javni poziv – dostava prijava.

# DODATNE INFORMACIJE VEZANO ZA ISKAZ INTERESA

Vezano za dodatne informacije, pitanja se postavljaju na adresu elektroničke pošte [po2@mrrfeu.hr](mailto:po2@mrrfeu.hr), a s jasno naznačenom referencom na Javni poziv – iskaz interesa. U interesu jednakog tretmana, svi odgovori će biti objavljeni na središnjoj internetskoj stranici ESI fondova [www.strukturnifondovi.hr](http://www.strukturnifondovi.hr) najkasnije 7 kalendarskih dana od postavljanja pitanja. Postavljanje pitanja moguće je najkasnije do 14 kalendarskih dana prije isteka roka za podnošenje iskaza interesa.

U slučaju potrebe za ispravkom Javnog poziva – iskaz interesa, a prije isteka roka za podnošenje iskaza interesa, ispravak predmetnog poziva i prateće dokumentacije će biti objavljen na središnjoj internetskoj stranici ESI fondova [www.strukturnifondovi.hr](http://www.strukturnifondovi.hr). Objava ispravka Javnog poziva – iskaz interesa moguća je najkasnije 7 kalendarskih dana prije isteka roka za podnošenje iskaza interesa.

***Pojašnjenja***

U bilo kojem trenutku, MRRFEU može od NP-a zahtijevati dodatna pojašnjenja/dokumente/podatke vezano za dostavljeni iskaz interesa. U svezi s traženim pojašnjenjima, NP je obvezan postupiti u skladu sa zahtjevom MRRFEU-a u za to određenom roku, a u protivnom se njegov iskaz interesa može isključiti iz postupka pred-odabira. NP-u nije dozvoljeno dostavljati ispravke ili dopune dokumentacije na vlastitu inicijativu nakon predaje iskaza interesa.

# OBRASCI I PRILOZI

***Obrasci koji su sastavni dio Javnog poziva – dostava prijava:***

* Obrazac 1. Izjava – iskaz interesa;

***Prilozi koji sastavni dio Javnog poziva – dostava prijava:***

* Prilog 1. Popis općina i gradova u Republici Hrvatskoj;
* Prilog 2. Popis županija u Republici Hrvatskoj;
* Potvrda NOP-a o usklađenosti PRŠI-ja sa strukturnim pravilima ONP-a i NP-BBI programom;
* Tablica o rezultatima mapiranja za cijeli PRŠI;
* Prilog 3. Kontrolna lista za administrativnu provjeru.

1. Jedinice lokalne samouprave su općine i gradovi, a jedinice područne (regionalne) samouprave su županije. [↑](#footnote-ref-2)
2. Popis općina i gradova u RH: <https://uprava.gov.hr/UserDocsImages//Lokalna%20samouprava//100613-Kopija%20opcine_gradovi_RH.xls>;

   Popis županija u RH: <https://uprava.gov.hr/UserDocsImages//Lokalna%20samouprava//zupanije_RH.xls>. [↑](#footnote-ref-3)
3. <http://www.mppi.hr/UserDocsImages/VRH-ONP-objava.pdf> [↑](#footnote-ref-4)
4. *Next Generation Networks* – NGN / *Next Generation Access* – NGA [↑](#footnote-ref-5)
5. <https://strukturnifondovi.hr/wp-content/uploads/2019/02/OPKK_070219.pdf> [↑](#footnote-ref-6)
6. Odlukom Vlade Republike Hrvatske NOP-om je određena Hrvatska regulatorna agencija za mrežne djelatnosti (u daljnjem tekstu: HAKOM) (odluka dostupna na: <https://narodne-novine.nn.hr/clanci/sluzbeni/dodatni/441088.pdf>). [↑](#footnote-ref-7)
7. <http://www.mppi.hr/UserDocsImages/NP-BBI-Program-HR%20konacno%202018%2020-04_18.pdf> [↑](#footnote-ref-8)
8. Sporazum mora uključivati sve JLS-ove na čijem području će se provoditi projekt (svi JLS-ovi koji su navedeni u PRŠI-ju). Nadalje, iz Sporazuma mora biti jasno vidljivo tko je NP, a koji je ovlašten poduzimati radnje u okviru Javnog poziva – iskaz interesa, Javnog poziva – dostava prijava i Ograničenog poziva. Također, uz Sporazum se prilažu sve eventualne izmjene i dodaci predmetnog Sporazuma. [↑](#footnote-ref-9)
9. Obavezan u slučaju zajedničkog provođenja projekta u više susjednih JLS-ova. [↑](#footnote-ref-10)
10. Upućuju se NP-ovi da s osobitom pažnjom prouče odredbe Ograničenog poziva, a koje se odnose na prihvatljivost partnera i formiranje partnerstva (vidi točku 2.2. Uputa za prijavitelje Ograničenog poziva). [↑](#footnote-ref-11)
11. Oba načina dostave su obvezna. Vezano za dostavu papirnatih verzija dokumenata, tablice, proračuni, karte i slični prilozi PRŠI-ju dostavljaju se isključivo u elektroničkom formatu, npr. excel ili pdf format (napomena: Tablica o rezultatima mapiranja za cijeli PRŠI se dostavlja isključivo u *excel* formatu), na elektroničkom mediju: CD, DVD, prijenosna memorija, a sve u zatvorenoj omotnici/paketu isključivo preporučenom poštanskom pošiljkom ili osobnom dostavom. [↑](#footnote-ref-12)
12. U slučaju osobne dostave, omotnica/paket se predaje putem urudžbenog zapisnika Ministarstva regionalnoga razvoja i fondova Europske unije, Miramarska cesta 22, 10000 Zagreb. Dostavljač će pri predaji omotnice/paketa dobiti od djelatnika zaduženog za urudžbeni zapisnik potvrdu primitka s potpisom, datumom i vremenom predaje. Nadalje, u slučaju osobne dostave (dostave izravno u pisarnicu) vrijeme za dostavu omotnice/paketa je u redovno radno vrijeme MRRFEU-a, osim 15. srpnja 2019. godine (krajnji rok za dostavu) kada je rok za dostavu u 12:00:00 sati. [↑](#footnote-ref-13)
13. Službeno otvaranje prijava vrše članovi Odbora za provedbu postupka pred-odabira, a koji će provoditi postupak pred-odabira u okviru Javnog poziva – dostava prijava. [↑](#footnote-ref-14)
14. Prilikom elektroničke dostave dokumentacije Tablica o rezultatima mapiranja za cijeli PRŠI se dostavlja isključivo u *excel* formatu. Elektronička dostava ostalih priloga PRŠI-ja moguća je i u trećim formatima, a pri čemu je tada dostava tih priloga obavezna i u pdf formatu. [↑](#footnote-ref-15)
15. Istovjetnost papirnate verzije PRŠI-ja s verzijom u elektroničkom formatu dokazuje se Izjavom – iskaz interesa (*Obrazac 1. Izjava – iskaz interesa*). [↑](#footnote-ref-16)
16. Odbor se osniva za provedbu Javnog poziva – iskaz interesa i Javnog poziva – dostava prijava. [↑](#footnote-ref-17)
17. U razmatranje će se uzeti dokumentacija koja možda ne ispunjava sve postavljene uvjete vezano za način dostave (npr. na pošiljci nisu naznačeni svi zahtijevani podaci o NP-u ili podaci o Javnom pozivu – iskaz interesa), ali samo ako postoje podaci na temelju kojih bi se jasno dalje moglo postupati. [↑](#footnote-ref-18)
18. Datum i točno vrijeme na paketu/omotnici predanom preporučenom pošiljkom s povratnicom, smatra se trenutkom predaje iskaza interesa (paket/omotnica bez oznake datuma i točnog vremena neće se razmatrati). U slučaju da je dokumentacija iskaza interesa u elektroničkom formatu dostavljena izvan roka, a naknadno je utvrđeno da je paket/omotnica s pripadajućom dokumentacijom predan u roku, smatrat će se da je dokumentacija pravovremeno dostavljena te će se PRŠI naknadno uvrstiti na listu PRŠI-ja za koje je dostavljen iskaz interesa za sudjelovanje u postupku pred-odabira. [↑](#footnote-ref-19)
19. Tablica o rezultatima mapiranja (podatci o broju i vrsti prihvatljivih potencijalnih korisnika po kategorijama na razini adrese) za cijeli PRŠI te kartografski i tablični prikazi koji su sastavni dio PRŠI-ja a nisu označeni kao poslovna tajna na javnoj raspravi, dostupni su isključivo na zahtjev zainteresiranim potencijalnim prijaviteljima (operatorima u investicijskom modelu A) za potrebe izrade projektnog prijedloga. [↑](#footnote-ref-20)